Bordi i FMN-së shpreh mbështetje për Lagarde
Një gjykatë franceze shpalli fajtore Drejtoreshën Ekzekutive të Fondit Monetar Ndërkombëtar, Christine Lagarde, për neglizhencë.
Çështja lidhet me veprimet e zonjës Lagarde kur ishte Ministre e Financave në Francë, përpara se të punonte për FMN. Biznesmeni në fjalë është Bernarde Tapie, ish pronar i firmës Adidas, i njohur për për organizimin e mbrëmjeve të luksit me elitën franceze. Tapie ishte ankuar se një institucion kredidhënës, pjesërisht në pronësi të qeverisë, e mashtroi kur u mor me shitjen e aksioneve të tij në kompaninë e veshjeve sportive në vitin 1993. Shumë vjet më vonë dhe pas shumë procesesh gjyqësore, Lagarde e dërgoi çështjen në arbitrazh. Kritikët thanë se arbitrazhi dhe dështimi për të apeluar vendimin e panelit ishin një gabim serioz. Lagarde mund të ishte dënuar me një vit burg dhe gjobë, por gjykata nuk dha ndonjë dënim. Pak pas shpalljes së vendimit nga gjykata franceze, Lagarde njoftoi se do ta pranonte atë: - tha zonja Lagarde. Bordi i Drejtorëve Ekzekutivë të FMN-së u takua të hënën pasdite për të peshuar ndërlikimet që mund të sillte vendimi i gjykatës për zonjën Lagarde. Ata dolën me një deklaratë të përbashkët, ku shprehnin “besim të plotë” tek drejtimi i Fondit Monetar Ndërkombëtar nga zonja Lagarde. Christine Lagarde e filloi mandatin e saj të dytë 5-vjeçar në këtë post vitin e kaluar.